Užívanie antibiotík a snaženie sa o dieťa
Dobrý deň, môžeme sa snažiť s manželom o bábätko, keď nám boli zistené pľúcne chlamýdie a užívame antibiotik? Manžel klacid a ja sumamed?
Dobrý deň
Ďakujeme za Vašu otázku
Medzi nežiadúcimi účinkami liekov Sumamed a Klacid nebol pozorovaný vplyv liekov na plodnosť. V prípade, že u Vás a u partnera prebiehala akútna fáza ochorenia s prítomnosťou teploty a kašľa, je možné, že teplota u partnera mohla negatívne ovplyvniť počet a kvalitu spermií. Vývoj nových spermií trvá približne tri mesiace.
Po prekonaní akútneho ochorenia sa odporúča čas na regeneráciu organizmu jeden až dva cykly, v závislosti od zdravotného stavu ženy. Snaha o otehotnenie však možná je. V prípade nejasností alebo komplikácií odporúčam kontaktovať Vášho gynekológa.
Prajem pekný zvyšok dňa
S pozdravom, PharmDr. Lucia Kubáňová